Държавен вестник, бр. 4, 2017 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  4
Приложение № 5 
 към чл. 17, ал. 8
Схеми на етажи в сгради и в съоръжения на 
техническата инфраструктура
1. Основното предназначение на схемите е 
документиране на взаимното разположение на 
самостоятелните обекти в сградата по етажи. За 
схемите на самостоятелните обекти в сграда или 
в съоръжение на техническата инфраструктура 
не се прилагат изисквания за точност и от тях 
не се извличат данни за размери.
2. Схемата на етажи съдържа извадка от 
кадастралната карта и схеми на всички етажи 
на сградата, а за съоръженията на техническата 
инфраструктура – само на етажите със самос-
тоятелни обекти.
2.1. Извадката от кадастралната карта е в 
подходящ мащаб, осигуряващ четливост на 
съдържанието, и обхваща сградата или съо-
ръжението на техническата инфраструктура, 
прилежащи улици и техните наименования, 
номер от административен адрес на сградата 
или съоръжението на техническата инфраструк-
тура, номера на входове, номер на сградата или 
съоръжението на техническата инфраструктура, 
външно очертание на подземни етажи, ако не 
съвпадат с границите на сградата.
2.2. При създаване на схемите на етажи по-
дългата фасада на сградата или съоръжението 
на техническата инфраструктура се ориентира 
в посока юг – север или запад – изток, така 
че да се изобразят максимален брой схеми на 
етажи в правоъгълно поле. Схемата на всеки 
етаж съдържа:
а) границите на сградата или съоръжението 
на техническата инфраструктура от кадастрал-
ната карта – със сива линия, с дебелина 2 mm, 
а при наличие на подземна част, несъвпадаща 
с границите на сградата в кадастралната кар-
та – с външно очертание със съответния условен 
знак съгласно формата по чл. 12, т. 5 от Закона 
за кадастъра и имотния регистър; при големи 
съоръжения на техническата инфраструктура 
(например метростанция), в които самостоя-
телните обекти заемат незначителна част от 
площта на съоръжението, схемата на етажа 
обхваща частта от границата/очертанието на 
съответния етаж, в която се намират самос-
тоятелните обекти и входа в съоръжението, 
осигуряващ достъпа до тях;
б) очертанията на съответния етаж с дебе-
лина 0,2 mm; 
в) очертанията на самостоятелните обекти 
или части от тях на етажа, както и очертанията 
на общите части, на прилежащите части, на ча-
стите от етажа с неидентифицирани обекти – с 
черна линия, с дебелина 0,2 mm;
г) разделителната линия между самостоя-
телните обекти от различни входове – с черна 
линия, с дебелина 0,5 mm;
д) фоновото оцветяване в светложълто на 
общите части, в светлосиво на самостоятелни-
те обекти и без оцветяване на очертанията на 
прилежащите части и на очертанията на не­
идентифицираните обекти;
е) надписите на входовете, номерата на са-
мостоятелните обекти, предназначението на 
самостоятелните обекти, когато не са жилищни, 
надпис „прилежащи части“ в очертанията на 
прилежащите части, предназначение на съоръ-
жението на техническата инфраструктура със 
самостоятелни обекти съгласно приложение № 4 
„Класификатор за предназначение на сградите, на 
съоръженията на техническата инфраструктура 
със самостоятелните обекти и на самостоятелните 
обекти в тях“, т. 5. „Съоръжения на техническата 
инфраструктура със самостоятелни обекти в тях“ 
(например метростанция).
2.3. При самостоятелен обект, който се състои 
от части, разположени на различни нива, в схе-
мата на съответния етаж се отразява очертанието 
на частта, чието ниво съвпада с етажа. Ниво в 
самостоятелния обект, което не съвпада с етаж 
на сградата, няма графично изображение, но се 
надписва броят на нивата в самостоятелния обект.
3. Номерацията на самостоятелните обек-
ти – жилища в сградата, се извършва по входове 
и започва от най-ниския жилищен етаж, като 
по възможност се запазват административните 
им номера. Самостоятелните обекти, които не 
са жилища, получават номер след последния 
номер за жилище. Самостоятелните обекти в 
съоръженията на техническата инфраструктура 
се номерират с единна номерация за цялото 
съоръжение, като се започва от северозападния 
край на първия подземен етаж или на първия 
надземен етаж със самостоятелни обекти.
4. Номерата на самостоятелните обекти за-
почват от 1 и са уникални за цялата сграда или 
съоръжение на техническата инфраструктура. 
Нови самостоятелни обекти получават номера 
след последния използван номер в сградата или 
съоръжението на техническата инфраструктура.
5. Когато един самостоятелен обект се състои 
от две или повече части на един или различни 
етажи, частите се номерират с един и същ номер.
6. В графичен вид схемите на етажите се 
изработват върху хартия с формат А4 или А3 
и се подвързват в папка. Схемите на етажите 
в една сграда или съоръжение на техническата 
инфраструктура могат да са на една или повече 
страници.
7. Оформяне на схемите при отпечатване:
В горната част на схемата в средата се записват:
 – схеми на етажи в сграда или схеми на етажи 
в съоръжението на техническата инфраструктура;
 – идентификатор на сградата или на съоръ-
жението на техническата инфраструктура;
 – административен адрес на сградата или 
адреса/наименованието на съоръжението на 
техническата инфраструктура.
В долната част на схемата вляво се поставя 
надпис: МРРБ – Агенция по геодезия, карто­
графия и кадастър.
В долната част на схемата вдясно се записва 
датата.
В краищата на всяка отделна част се оставят 
празни ивици не по-тесни от 3 сm.
8. Схемите на етажи в сграда или в съоръжение 
на техническата инфраструктура се представят 
съгласно форма 1, част от това приложение.